Сәғитов Салауат Тәлғәт улы

Сәғитов Салауат Тәлғәт улы (22 апрель 1977 йыл) ― муниципаль хеҙмәт, дәүләт һәм юғары мәктәп эшмәкәре, ғалим-социолог. 2010 йылдан Өфө ҡалаһы Киров район хакимиәте башлығы, 2011 йылдан — Башҡортостан Республикаһы Хөкүмәте Премьер-министры урынбаҫары, 2018 йылдан Мифтәхетдин Аҡмулла исемендәге Башҡорт дәүләт педагогия университеты ректоры вазифаһын башҡарыусы, 2019 йылдан — ректор. Социология фәндәре кандидаты (2002), доцент. Рәсәй Федерацияһы Президентының Почёт грамотаһы менән бүләкләнеүсе (2015), Башҡортостан Республикаһының Фән һәм техника өлкәһендәге йәштәр дәүләт премияһы лауреаты (2004). 

 Биографияһы 
Салауат Тәлғәт улы Сәғитов 1977 йылдың 22 апрелендә Өфөлә тыуған.

1999 йылда Өфө дәүләт авиация техник университетын тамамлағанГузаиров, М. Б., Исмагилов, Ф. Р., Филимонов, М. А.
Уфимский государственный авиационный технический университет: годы и люди / М. Б. Гузаиров, Ф. Р. Исмагилов, М. А. Филимонов; Уфимск. гос. авиац. техн. ун-т. — Уфа: УГАТУ, 2007. — 407 с..

1999—2000 йылдарҙа ― Өфө ҡала хакимиәтендә әйҙәүсе белгес.

2000—2003 йылдарҙа ― Өфө ҡала хакимиәтенең мәҙәниәт идаралығы начальнигы урынбаҫары.

2003—2005 йылдарҙа ― Өфө ҡала хакимиәтенең йәштәр сәйәсәте буйынса комитет рәйесе вазифаһын башҡарыусы, Өфө ҡала хакимиәтенең йәштәр сәйәсәте буйынса комитет рәйесе.

2006—2008 йылдарҙа ― Өфө ҡалаһы ҡала округы хакимиәтенең йәштәр сәйәсәте буйынса комитет рәйесе.

2008—2009 йылдарҙа ― Башҡортостан Республикаһының йәштәр сәйәсәте буйынса Дәүләт комитеты рәйесе..

2009—2010 йылдарҙа ― Башҡортостан Республикаһының йәштәр сәйәсәте, спорт һәм туризм министры урынбаҫары.

2010—2011 йылдарҙа ― Башҡортостан Республикаһы Өфө ҡалаһы ҡала округы Киров районы хакимиәте башлығы.

2011 йылдан ― Башҡортостан Республикаһы Хөкүмәте Премьер-министры урынбаҫарыСалават Сагитов назначен заместителем Премьер-министра Правительства Башкортостана .

 Ғилми эшмәкәрлеге 
40-тан ашыу ғилми хеҙмәт авторы. 2002 йылда «Мәҙәниәт өлкәһендә идара итеү социаль мәсьәлә күҙлегендә» () темаһына кандидатлыҡ диссертацияһын яҡлайАвтореферат диссертации «Управление сферой культуры как социологическая проблема» на сайте disserCat — электронная библиотека диссертаций .

Өфө дәүләт авиация техник университетының социология и социаль технологиялар кафедраһы доценты.

 Наградалары һәм маҡтаулы исемдәре 
 Фән һәм техника өлкәһендә дәүләт республика йәштәр премияһы лауреаты (2003).
 Рәсәй Федерацияһы Президентының Почёт грамотаһы менән бүләкләнә (2015).

 Ғәиләһе 
 Атаһы — Сәғитов Тәлғәт Ниғмәтулла улы, башҡорт журналисы һәм дәүләт эшмәкәре. 1986—1987 һәм 1997—2001 йылдарҙа Башҡортостандың мәҙәниәт министры.
 Әсәһе — Сәғитова Фәрзәнә Фәтҡулла ҡыҙы, йырсы, вокал буйынса педагог, юғары мәктәп уҡытыусыһы. Профессор (2009). Салауат Юлаев ордены кавалеры (2018), Рәсәй Федерацияһының (2008) һәм Башҡортостан Республикаһының (1997) атҡаҙанған сәнғәт эшмәкәре, Башҡорт АССР-ының атҡаҙанған мәҙәниәт хеҙмәткәре (1983). Ғәзиз Әлмөхәмәтов исемендәге призына республика йәш йырсылар конкурсы лауреаты (1970)..
 Ағаһы — Сәғитов Азамат Тәлғәт улы,

 Иҫкәрмәләр 

 Сығанаҡтар 
 Һылтанмалар 
 персональная страница Сагитова Салавата Талгатовича на сайте «Кто есть кто в Республике Башкортостан»  
 персональная страница Сагитова Салавата Талгатовича на сайте Правительства Республики Башкортостан  

Категория:7-се саҡырылыш Башҡортостан Республикаһы Дәүләт Йыйылышы — Ҡоролтай депутаттары